สวัสดีค่ะ หนูเป็นไข้(ตัวร้อน)มาตั้งแต่วันจันทร์แล้วค่ะกินซาร่าตั้งแต่วันจันทร์ทุก4-5ชมเพราะตัวร้อนจี๋เลยค่ะ แต่ไม่มีอาการอื่นเลยนะคะ ไม่ว่าจะไอ ไม่มีน้ำมูก ไม่เจ็บคอ วันอังคารร้อนมากตอนเย็น วันพุธเริ่มดีขึ้น ปกติหนูจะตื่นมากินยาตอนเที่ยงคืนตั้งแต่วันอังคารค่ะ หลังเที่ยงคืนเลยไม่ร้อนเลย พอมาเมื่อคืนหนูตื่นมาจับตัวดูตัวก็ไม่ร้อนเท่าไหร่เลยไม่ได้กินค่ะ สรุปมาตอนตี2ตอนร้อนจี๋เลย จนต้องตื่นมากินซาร่า แล้วเมนส์มาเมื่อวานด้วยค่ะ่TTแต่มันไม่ได้ไหลขนาดนั้นพอมาอึตอนเช้ามันออกมาเป็นลิ่มค่ะ ไม่เป็นแบบเลือดปกติเลือดไม่ไหลลงผ้าอนามัยเหมือนปกติ หนูควรทำไงคะ แล้วถ้าหนูไม่ใช้ซาร่าควนทำยังไงให้ตัวร้อนลดลง ขอบล่วงหน้าค่ะ🙏🏽
สวัสดีค่ะ หากเป็นไข้มาตั้งแต่วันจันทร์ จนถึงวันนี้ ก็เท่ากับมีไข้มา 4 วันแล้ว ซึ่งหากไม่ได้มีอาการไอ น้ำมูก เจ็บคอร่วมด้วย ก็แสดงว่าไม่น่าเป็นไข้หวัดค่ะ และหากไม่มีผื่นเกิดขึ้นตามตัว ก็ไม่น่าเป็นโรคไข้ออกผื่นชนิดต่างๆ และหากยังไม่ได้มีอาการอะผิดปกติอื่นๆ นอกจากการมีไข้ โรคติดเชื้ออื่นๆ ที่ยังมีโอกาสเป็นไปได้ เช่น โควิด 19 ไข้เลือดออก ไข้มาลาเรีย ติดเชื้อ HIV วัณโรค ไทฟอยด์ เป็นต้นแนะนำว่าควรไปพบแพทย์เพื่อตรวจว่าน่าจะเกิดจากการติดเชื้อโรคใด เพื่อจะได้รีบรับการรักษาให้ตรงกับโรคค่ะ และไม่ควรทานยาพาราเซตามอลติดต่อกันนานเกิน 5 วันด้วยค่ะ เพราะจะมีผลทำให้ตับทำงานหนัก อาจเกิดตับอักเสบตามมาได้ หากมีไข้ ควรพยายามเช็ดตัวบ่อยๆ ไปก่อนค่ะ สำหรับยาลดไข้ในกลุ่มอื่น เช่น ibuprofen นั้น ยังไม่แนะนำให้ทาน จนกว่าจะไปพบแพทย์เพื่อตรวจวินิจฉัยก่อนว่าเกิดจากโรคอะไรค่ะสำหรับเลือดประจำเดือนที่มานั้น หากมาในช่วงวันที่ที่ประจำเดือนมา ก็ถือเป็นประจำเดือนได้ ซึ่งหากร่างกายเจ็บป่วยไม่สบายอยู่ ก็อาจทำให้ปริมาณเลือดน้อยลงได้ค่ะ แต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา และที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะในเบื้องต้น ก็ควรดื่มน้ำเปล่ามากๆ ด้วย เพื่อช่วยในการลดไข้ ไม่ดื่มน้ำเย็น ไม่ตากลมเย็น ไม่อาบน้ำเย็น ทานอาหารที่มีประโยชน์ งดการทานขนมหวานต่างๆ เพราะอาจยิ่งทำให้ไข้ขึ้นได้ นอนพักผ่อนให้เพียงพอ งดการทำงานหนัก เป็นต้น